Document ID: /roh_data/filtered/fineweb-2-filterrobots_roh.jsonl.gz/18753

Sami Sandell ha giugà sco ultim durant 5 onns per il club finlandais Ilves Tampere (48 puncts en 53 gieus). Ils playoffs aveva l’equipa dentant manchentà. Era ha Sandell giugà ils campiunadis mundials cun l’equipa naziunala da la Finlanda.
Quatter legiunaris en las retschas dal HCD
Cun Sami Sandell ha il trenader dal HCD Arno del Curto ussa quatter giugaders dal exteriur en sia equipa. Dasper l’american Shane Prince era il defensur svedais Magnus Nygren ed in ulteriur attatgader finlandais Perttu Lindgren. Fin che la stagiun cumenza ils 21 da settember vul il campiun da record anc engaschar in ulteriur giugader dal exteriur.
RR novitads 10:00